Хьэщпакъ Елдар и дыщэ бгырыпхыр
«Гладиатор» спорт клубым и гъэсэн, Къэбэрдей-Балъкъэрым щыщ Хьэщпакъ Елдар текIуэныгъэ къыщихьащ Краснодар ММА-мкIэ щекIуэкIа зэхьэзэхуэм. АбыкIэ хъыбар дигъэщIащ зэзауэ зэхэтхэмкIэ республикэ федерацэм и президент АфэщIагъуэ Мартин.
Краснодар къалэм дэт «Олимп» спорт уардэу-нэм мэлыжьыхьым и 13-м щыщIидзащ «Tech-Krep FC PRIME Selection 2018» зэхьэзэхуэ лъэхъэнэм. Судьяхэр зэдэарэзыуэ япэ зэIущIитIым текIуэныгъэр зыщыхуагъэфэща Хьэщпакъыр финалым щыхуэзащ Новороссийск щыщ Мусалов Махьмуд. КIэух зэIущIэм Елдар тригъэкIуэдар дакъикъитI иримыкъущ. И хьэрхуэрэгъум и пщэр щиубыдыкIри зригъэтащ.
Хьэщпакъ Елдар лигэм и чемпионым и бгырыпхыр къихьащ.
ЖЫЛАСЭ Замир.
